CELEX: 32014D0230
Language: da
Date: 2014-04-14 00:00:00
Title: 2014/230/EU: Rådets afgørelse af 14. april 2014 om indgåelse af rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde, bortset fra tilbagetagelsesspørgsmål

26.4.2014   
            
            
               DA
            
            
               Den Europæiske Unions Tidende
            
            
               L 125/44
            
         RÅDETS AFGØRELSE
   af 14. april 2014
   om indgåelse af rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde, bortset fra tilbagetagelsesspørgsmål
   
      (2014/230/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, 100, artikel 191, stk. 4, artikel 207 og 209 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:
   
               (1)
            
            
               I overensstemmelse med Rådets afgørelse 2014/229/EU (2) blev rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde (»aftalen«) undertegnet den 9. november 2009 med forbehold af senere indgåelse.
            
         
               (2)
            
            
               Visse bestemmelser i aftalen vedrører tilbagetagelse, og de henhører derfor under tredje del, afsnit V, i traktaten. Parallelt med nærværende afgørelse vedtages der en særskilt afgørelse (3) om disse bestemmelser som indeholdt i aftalens artikel 34, stk. 3.
            
         
               (3)
            
            
               Aftalen bør godkendes på Unionens vegne —
            
         VEDTAGET DENNE AFGØRELSE:
   Artikel 1
   Rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde (4), bortset fra aftalens artikel 34, stk. 3, godkendes hermed på Unionens vegne.
   Artikel 2
   Unionens højtstående repræsentant for udenrigsanliggender og sikkerhedspolitik varetager formandskabet for det blandede udvalg, jf. aftalens artikel 41. Unionen, eller i givet fald Unionen og medlemsstaterne, skal være repræsenterede i det blandede udvalg alt efter emnet.
   Artikel 3
   Formanden for Rådet afgiver på Unionens vegne den notifikation, der er omhandlet i aftalens artikel 48, stk. 1 (5).
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 14. april 2014.
      
         
            På Rådets vegne
         
         C. ASHTON
         
            Formand
         
      
   
   
      (1)  Godkendelse givet den 26. februar 2014 (endnu ikke offentliggjort i EUT).
   
      (2)  Rådets afgørelse 2014/229/EU af 27. oktober 2009 om undertegnelse af rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde (Se side 16 i denne EUT).
   
      (3)  Rådets afgørelse 2014/231/EU af 14. april 2014 om indgåelse af rammeaftalen mellem Det Europæiske Fællesskab og dets medlemsstater på den ene side og Republikken Indonesien på den anden side om et alsidigt partnerskab og samarbejde, bortset fra tilbagetagelsesspørgsmål (Se side 46 i denne EUT).
   
      (4)  Teksten til aftalen er offentliggjort i EUT L 125 af 26.4.2014, s. 17 sammen med afgørelsen om undertegnelsen.
   
      (5)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.